დანართი #1

**განმარტებითი ბარათი**

**ფინანსთა და ეკონომიკის სამინისტროს 2014 წლის რესპუბლიკური ბიუჯეტით გათვალისწინებულ პროგრამებში - „რეგიონში ინვესტიციების მოზიდვის ხელშეწყობა“, ,,ქალაქმშენებლობითი და სივრცითი მოწყობა“, მცირე და საშუალო ტურისტული ბიზნესის ხელშეწყობის პროგრამა და სსიპ ,,ბათუმის ბულვარის“ პროგრამის, ააიპ „ბათუმის ბიზნეს ინკუბატორის“ პროგრამა „დამწყები და განვითარებადი ბიზნესის ხელშეწყობა“ და სსიპ „ტექნიკური და სამშენებლო ლაბორატორიის“ პროგრამა „საფრთხის შემცველი ობიექტებისათვის მომსახურების მიწოდება და მართვა“**  **ცვლილებების შესახებ**

1. **პროგრამა „რეგიონში ინვესტიციების მოზიდვის ხელშეწყობა“**

1.1 ქვეპროგრამის „კვლევები რეგიონის ეკონომიკური მდგომარეობის შეფასებისათვის“ აღწერაში მოხდება ორი ღონისძიების „საინვესტიციო პოტენციალის შეფასება“ და „უძრავი ქონების ბაზრის კვლევა“ გაერთიანება და შესაბამისად განხორციელდება ერთი ღონისძიება „საინვესტიციო პოტენციალის შეფასება რეგიონის ეკონომიკის სექტორების მიხედვით“. აღნიშნულ ღონისძიებაზე დაიხარჯება 150 000 ლარი, როგორც დაგეგმილი იყო. ღონისძიების ფარგლებში მოხდება „სამშენებლო სექტორის“ კვლევა, რაც თავის მხრივ აჭარის რეგიონში უძრავის ქონების ბაზრის მდგომარეობის შესწავლასაც მოიცავს. შედეგად ცვლილებები შედის ქვეპროგრამის აღწერაში და ამასთან იცვლება შუალედური შედეგის ინდიკატორი: წარმოდგენილი იქნება ერთი კვლევის ანგარიში ორის ნაცვლად.

1.2 ქვეპროგრამით „რეგიონის საინვესტიციო პოტენციალის პრომოუშენი“ გათვალისწინებული ღონისძიება - „რეგიონის და მისი საინვესტიციო პოტენციალის შესახებ საპრომოუშენო მასალების მომზადება“ ვერ განხორციელდა 2014 წლის პირველ კვარტალში სტატისტიკის ეროვნული სამსახურიდან და სხვა ორგანიზაციებიდან 2013 წლის წლიური მონაცემების დაგვიანების გამო. გთხოვთ 2014 წლის პირველ კვარტალში დაგეგმილი ღონისძიებების განხორციელებაზე გათვალისწინებული 181 618 ლარი გადაგვიტანოთ 2014 წლის მეორე კვარტალში. შედეგად ცვლილება შევა ქვეპროგრამის განხორციელების დროით გეგმაში.

1.3 ქვეპროგრამა „აჭარის ავტონომიური რესპუბლიკისა და ავტონომიური რესპუბლიკის ტერიტორიაზე არსებული სახელმწიფო ქონების მართვის“ მოიცავს მიწის ნაკვეთების აგეგმვის საველე და კამერალური სამუშაოების შესყიდვას, შენობა-ნაგებობების აზომვითი ნახაზების შესყიდვას და საინფორმაციო ანალიტიკური რუკების მომზადებას. აღნიშნულ სამუშაოების შესყიდვაზე მრავალჯერ იქნა გამოცხადებული ელექტრონული ტენდერი, მაგრამ ტენდერი არცერთხელ არ შედგა. აჭარის ავტონომიური რესპუბლიკის ადმინისტრაციულ საზღვრებში არსებული სახელმწიფო საკუთრებად აღრიცხვას დაქვემდებარებული უძრავი ქონების დიდი ნაწილი უკვე რეგისტრირებულია და დღეის მდგომარეობით ქონების მართვისა და პრივატიზების დეპარტამენტის წინაშე დასმული ამოცანების უკეთესად შესრულებისათვის პრიორიტეტულია უკვე რეგისტრირებული ნაკვეთების გაყოფა, შემდგომში ეფექტურად განკარგვის მიზნით, გამომდინარე აქედან შესაძლებლად მიგვაჩნია ქვეპროგრამაში განხორციელდეს შესაბამისი ცვლილებები:

1. მიწის ნაკვეთების აგეგმვის საველე და კამერალური სამუშაოების შესყიდვა ნაცვლად 45000 ლარის ღირებულებისა (7500000 კვ.მ ერთეულის ფასი 0,006 ლარი), განხორციელდეს 27,900 ლარის ღირებულებით (558000 კვ.მ ერთეულის ფასი 0,050 ლარი);

2. შენობა-ნაგებობების აზომვითი ნახაზების შესყიდვა ნაცვლად 2500 ლარის ღირებულებისა (10000 კვ.მ ერთეულის ფასი 0,25 ლარი), განხორციელდეს 2100 ლარის ღირებულებით (7000 კვ.მ ერთეულის ფასი 0,30 ლარი);

3. საინფორმაციო ანალიტიკური რუკების მომზადების ნაცვლად (17 ერთეული ფასი 150 ლარი) ღირებულებით 2550 ლარი, განხორციელდეს უძრავი ქონებების რამდენიმე ნაწილად დაყოფის მიზნით აზომვითი ნახაზის მომზადება ღირებულებით 20000 ლარი (1000 ცალი ერთეულის ფასი 20 ლარი);

აჭარის ავტონომიური რესპუბლიკის „ქონების მართვის შესახებ“ კანონში შესული ცვლილებებით, მე-19 მუხლის 3 პუნქტის თანახმად: „ქონებით მოსარგებლე, რომელსაც არ აქვს ამ ქონებით მართლზომიერად სარგებლობის უფლების დამადასტურებელი დოკუმენტი და რომელიც ქონებას სამეწარმეო საქმიანობისათვის (კომერციული მიზნით) იყენებს, ვალდებულია სამინისტროს წერილობითი მოთხოვნის თანახმად, აჭარის ავტონომიური რესპუბლიკის რესპუბლიკურ ბიუჯეტში გადაიხადოს სარგებლობაში გადაცემის საფასური, საბაზრო ღირებულების შესაბამისად (საექსპერტო/აუდიტორული დასკვნის საფუძველზე), სარგებლობის მთელი პერიოდისათვის, მაგრამ არაუმეტეს აჭარის ავტონომიური რესპუბლიკის საკუთრებაში რეგისტრაციის მომენტიდან.“ შესაძლებლად მიგვაჩნია ქონების საბაზრო ღირებულებისა და საიჯარო ღირებულების დადგენის პუნქტის ღირებულების გაზრდა კერძოდ: სახელმიწფო ქონებისა და აჭარის ავტონომიური რესპუბლიკის ქონების საბაზრო ღირებულებისა და საიჯარო ღირებულების დადგენის მიზნით მომსახურეობის შეძენა ნაცვლად 10000 ლარის ღირებულებისა, (100 აუდიტორული დასკვნა ერთეულის ფასი 100 ლარი) განხორციელდეს 22500 ლარის ღირებულებით (500 აუდიტორული დასკვნა ერთეულის ფასი 45 ლარი), ანუ ემატება 12500 ლარი, რომელიც, სახელმიწფო ან აჭარის ავტონომიური რესპუბლიკის საკუთრებაში არსებული ქონების მოვლა-პატრონობა და თვითნებურად დაკავების შემთხვევაში, მისი გამონთავისუფლების მომსახურეობის შეძენის კომპონენტის შემცირებით განხორციელდება.

1. **პროგრამა ,,ქალაქმშენებლობითი და სივრცითი მოწყობა“**

"აჭარის ავტონომიური რესპუბლიკის 2014 წლის რესპუბლიკური ბიუჯეტის შესახებ" აჭარის ავტონომიური რესპუბლიკის კანონით გათვალისწინებული "ქალაქმშენებლობისა და სივრცითი მოწყობის პროგრამის" ქვეპროგრამის „საკურორტო-სარეკრიაციო ადგილების განვითარებისათვის დეტალური დაგეგმარების“ ფარგლებში დაგეგმილი იყო კურორტ ციხისძირის დეტალური დაგეგმარების პროექტის შესყიდვა. აღნიშნული ქვეპროგრამა, კურორტ ციხისძირის დეტალური დაგეგმარების ქვეშ, მოიაზრებდა საკურორტო ტერიტორიაზე საკურორტო ინფრასტრუქტურის ერთიან ურბანულ განვითარების კონცეფციის შემუშავებას, სამშენებლო ტერიტორიებისადმი ქალაქმშენებლობითი პარამეტრების დადგენას და ინვესტორთათვის ქალაქმშენებლობითი საინვესტიციო პაკეტის (ფუნქცია, სართულიანობა, გაბარიტები, საინჟინრო ინფრასტრუქტურის შესახებ ინფორმაციის მომზადება, საჭიროების შემთხვევაში განსახლების გეგმისა და აუდიტორული დასკვნების მომზადება და სხვა) მომზადებას.

ციხისძირის ტერიტორიაზე ამჟამად ძირითადად ხორციელდება ერთი საინვესტიციო პროექტი, რომელმაც მეტნაკლებად უზრუნველყო კურორტისადმი დაინტერესების გაზრდა.

საპროექტო ტერიტორიებისადმი საინვესტიციო დაინტერესების გაზრდის მიზნით შესაძლებელია აჭარის ავტონომიური რესპუბლიკის საკუთრებაში არსებული მიწის ნაკვეთებზე ქალაქმშენებლობის დეპარტამენტის მიერ დამუშავდეს რამოდენიმე დაგეგმარებითი პროექტი, რომელიც დაედება საფუძვლად შესაძლო ინვესტიციის განხორციელებას, რამაც ასევე შესაძლებელია კიდევ უფრო გაზარდოს კურორტ ციხისძირის საინვესტიციო ინტერესი.

აქვე დამატებით გაცნობებთ, რომ ინვესტორთა დაინტერესება საკმაოდ გაზრდილია ქალაქ ბათუმის გმირთა ხეივნის მიმდებარე ტერიტორიებისადმი.

აღნიშნულიდან გამომდინარე მიმდინარე ეტაპისათვის შესაძლებლად მიგვაჩნია ბიუჯეტით გათვალისწინებული ქვეპროგრამის „საკურორტო-სარეკრეაციო ადგილების განვითარებისათვის დეტალური დაგეგმარების" ფარგლებში 2014 წლისათვის დაგეგმილი კურორტ ციხისძირის დეტალური დაგეგმარების პროექტის შესყიდვა შეჩერდეს და ამოღებულ იქნას 2014 წლის ბიუჯეტიდან და მისი განხორციელებისათვის გათვალისწინებული დაფინანსების მოცულობა 100 000 ლარი გადატანილ იქნას ახალი ქვეპროგრამის "ქალაქმშენებლობითი და დაგეგმარებითი პროექტების დამუშავების" დასაფინანსებლად, რომლის ფარგლებში 2014 წლისათვის შესყიდულ იქნება ქალაქ ბათუმის გმირთა ხეივნის მიმდებარე ტერიტორიების ურბანული განვითარების პროექტი.

1. **პროგრამა „მცირე და საშუალო ტურისტული ბიზნესის ხელშეწყობა“**

აჭარის ავტონომიური რესუბლიკის 2014 წლის რესპუბლიკურ ბიუჯეტში ემატება ახალი პროგრამა „მცირე და საშუალო ტურისტული ბიზნესის ხელშეწყობა“, რომლის მოცულობა შეადგენს 720,0 ათას ლარს. პროგრამის მიზანია აჭარის რეგიონში მცირე და საშუალო ტურისტული ობიექტების ინფრასტრუქტურის მოწესრიგებისა და ტურისტული მომსახურების გაუმჯობესების მიზნით შერჩეული ბანკის მიერ ლი პროგრამა სესხების გაცემა. პროგრამის ფარგლებში შერჩეული კომერციული ბანკი საკრედიტო რისკების გათვალისწინებით მოახდენს ტურისტული ბიზნესით დაკავებული მცირე და საშუალო ბიზნეს სუბიექტების დაფინანსებას. ტურისტულ ბიზნესად ჩაითვლება საქმიანობა, რომელიც უკავშირდება აჭარის არ ადმინისტრაციულ საზღვრებში საზოგადოებრივი კვების ობიექტის (კაფე, რესტორანი, ბისტრო, ბარი, სასადილო და სხვა), სასტუმროს (არაუმეტეს 50 ნომრიანი, მ.შ. საოჯახო ტიპის), გასართობი ობიექტის (ღამის კლუბი, დისკოთეკა, საბილიარდო, ბუნგალო და სხვა) მოწყობას (მშენებლობა, რეკონსტრუქცია, რემონტი) და სხვა ტურისტული საქმიანობას. საკრედიტო რესურსი განისაზღვრება 6 მლნ. ლარის ოდენობით, წლიური საპროცენტო განაკვეთი შეადგენს 15%-ს. სესხის მაქსიმალური ოდენობა განისაზღვრა 200 000 ლარით და სესხი გაიცემა არაუმეტეს 7 წლის ვადით. ბიზნეს სუბიექტი პირველი სამი წლის განმავლობაში გადაიხდის დადგენილი სესხის საპროცენტო განაკვეთის 3%-ს. ხოლო სხვაობა სუბიექტის მიერ ასანაზღაურებელ და დადგენილ საპროცენტო განაკვეთებს შორის - 12 % სამი წლის განმავლობაში ანაზღაურდება აჭარის არ ფინანსთა და ეკონომიკის სამინისტროს მიერ ბანკის მიერ წარმოდგენილი მოთხოვნის საფუძველზე.

1. **პროგრამა „ბათუმის ბულვარი“**

პროგრამაში „ბათუმის ბულვარი“ შემავალი ქვეპროგრამის „ბათუმის ბულვარის ინფრასტრუქტურის მოვლა-შენახვისა და განვითარების ხელშეწყობა“ ფარგლებში დაგეგმილი 5 ღონისძიების თანხით 644,8 ათასი ლარი, კერძოდ: 1. ბათუმის ბულვარში სხვადასხვა სახისა და ჯიშის ხე-მცენარეების შეძენა და დარგვა 116,7 ათასი ლარი; 2. ჭადრაკის ფიგურების შეძენა 20,0 ათასი ლარი; 3. ბათუმის ბულვარში არსებული შადრევნებისათვის სათადარიგო ნაწილების შესყიდვა 373,1 ათასი ლარი; 4. საოფისე ტექნიკისა და ინვენტარის შეძენა 35,0 ათისი ლარი; 5. ფარშევანგებისათვის ვოლიერებისა და კარიების მოწყობა 100,0 ათასი ლარი და ახალი ღონისძიების „ბიუჯეტში გადასახდელი დღგ -ს თანხა“ 71,4 ათასი ლარით დამატების შედეგად, რომელიც სულ შეადგენს 716,2 ათას ლარს, წარმოდგენილი პროექტით გაიწერა საკუთარი შემოსავლების - წლის დასაწყისისათვის არსებული ნაშთის გამოყენების ხარჯზე, რითაც შემცირებული იქნა ზემოჩამოთვლილი 5 ღონისძიების საბიუჯეტო დაფინანსება თანხით 644,8 ათასი ლარით და მე-6 ახალი ღონისძიებით გაიზარდა ქვეპროგრამის თანხა (71,4 ათასი ლარი).

გარდა ამისა ქვეპროგრამის მოქმედ რედაქციაში შემავალი ორი ღონისძიებით - „ნინოშვილის ქუჩის გასწვრივ არსებული კორდის მოხსნა და მის ადგილას ნაცრისფერი გრანიტის ფილების დაგება“ თანხით -153 000 ლარი და „ბათუმის ბულვარში ნინოშვილის ქუჩის გასწვრივ არსებული მოაჯირის შეცვლა თანამედროვე დიზაინის მქონე მოაჯირის სკამით, ურნებით და საყვავილეებით“ თანხით - 110 000 ლარი, გათვალისწინებული სამუშაოები უნდა შესრულდეს ერთი და იმავე ტერიტორიაზე და ერთმანეთთან კავშირშია, მოხდება პროექტების გაერთიანება და ჩამოყალიბდება ახალი სათაურით: „ბათუმის ბულვარში ნინოშვილის ქუჩის გასწვრივ არსებული მოაჯირის რეკონსტრუქცია (ბუნებრივი გრანიტის ფილებით და მოაჯირზე განთავსებული სკამების შეცვლით) და მოაჯირის მიმდებარედ ალეაში კორდის საფარის შეცვლა ბუნებრივი გრანიტის ფილებით“ თანხით - 226 529 ლარის ოდენობით. აღნიშნული პროექტებიდან გამოთავისუფლებული თანხა შეადგენს 36 471 ლარს. ვინაიდან 2013 წელს შპს „ გუმბათი-7“-ს მიერ ხელშეკრულებით განსაზღვრულ ვადაში ვერ მოხდა სკეიტპარკის მოწყობის სამუშაოების დასრულება, ხოლო 2014 წელს „ბათუმის ბულვარის ინფრასტრუქტურის მოვლა-შენახვისა და განვითარების ხელშეწყობის“ ქვეპროგრამაში არ იყო გათვალისწინებული აღნიშნული სამუშაოს დასრულება, აქედან გამომდინარე, ცვლილება შედის ქვეპროგრამაში, ემატება ახალი ღონისძიება ბათუმის ბულვარში „სკეიტპარკი“-ს მოწყობის სამუშაოების დასრულება თანხით 36 471 ლარი.

**5. ა(ა)იპ „ბათუმის ბიზნეს ინკუბატორის“ პროგრამა „დამწყები და განვითარებადი ბიზნესის ხელშეწყობა“**

პროგრამა იზრდება 10,2 ათასი ლარით წლის დასაწყისში არსებული ნაშთის (გრანტი და საწევრო შენატანები) გამოყენებით, რომელიც მოხმარდება კონსულტანტების შრომის ანაზღაურებას, კომპიუტერული ტექნიკის შეძენასა და კავშირგაბმულობის ხარჯებს. ამასთან პროგრამის სპეციპიკიდან გამომდინარე გაკეთდა შმდეგი სახის შენიშვნა: გაეროს ეკონომიკური განვითარების პროგრამისა და ა(ა)იპ ბათუმის ბიზნესიკუბატორს შორის გაფორმებული ხელშეკრულებაში შესაძლებელია განხორციელდეს ცვლილება ფინანსურ ნაწილში, რითაც შესაძლოა გაიზარდოს ან შემცირდეს საკუთარი შემოსავლებისა და შესაბამისად გადასახდელების მოცულობა.

1. **სსიპ „ტექნიკური და სამშენებლო ლაბორატორიის“ პროგრამა „საფრთხის შემცველი ობიექტებისათვის მომსახურების მიწოდება და მართვა“**

პროგრამა იზრდება 20,3 ათასი ლარით წლის დასაწყისში არსებული ნაშთის ხარჯზე, რომელითაც მოხდება გადასახადების გადახდა და ოფისისათვის საჭირო საგნებისა და მასალების შეძენა.